กลาส-ยัน ฮึนเตอลาร์

ดีร์ก กลาส ยัน "กลาส-ยัน" ฮึนเตอลาร์ (, ; 12 สิงหาคม ค.ศ. 1983 — ) มีชื่อเล่นคือ เดอะฮันเตอร์ (The Hunter) เป็นนักฟุตบอลชาวดัตช์ ฮึนเตอลาร์เป็นกองหน้าที่ถือว่าเก่งและมีการจบสกอร์ได้เฉียบคม ด้วยเทคนิคอันยอดเยี่ยมและมีทักษะที่ดี และรูปแบบการเล่นของเขามีความคล้ายคลึงกับมาร์โก ฟัน บัสเติน และรืด ฟัน นิสเติลโรย ลูวี ฟัน คาล (Louis van Gaal) ผู้จัดการทีมชาวดัตช์ในปัจจุบันและอดีตผู้จัดการทีมบาร์เซโลนาและบาเยิร์นมิวนิกได้ออกมาพูดถึงแนวการเล่นของเขาว่า "ตราบใดเมื่ออยู่ในพื้นที่เขตโทษ เขาจะเป็นนักเตะที่เก่งสุดในโลก ไม่มีผู้ใดมาจัดการเขาได้"

เขาได้รับรางวัลนักฟุตบอลชาวดัตช์ยอดเยี่ยมประจำปีและ "ผู้เล่นยอดเยี่ยมประจำปี" ของอายักซ์ในปี ค.ศ. 2006 ฮึนเตอลาร์เป็นหนึ่งในผู้เล่นชาวดัตช์ที่ได้รับรางวัลฟุตบอลชิงแชมป์แห่งชาติยุโรป ยู-21 ปี 2006 ซึ่งเขาก็ได้ทำไปสองประตูในการแข่งขัน เขาเป็นหนึ่งในผู้เล่นชาวดัตช์ที่ติดชื่อในทีมยูฟ่าประจำทัวร์นาเมนต์ เขาเป็นผู้เล่นที่ทำประตูสูงสุดในทีมชาติเนเธอร์แลนด์ชุดยู-21 ยิงไป 18 ประตู จาก 22 นัดในการแข่งขันภายในประเทศ เขาได้เป็นดาวซัลโวสูงสุดในลีกเอเรอดีวีซีในฤดูกาล 2005-06 และ 2007-08 ซึ่งเขาเล่นให้กับเปเอสเฟ, เดอคราฟสคัป, อาเคโอเฟเฟ อาเปิลโดร์น, เฮเรินเฟน, อายักซ์, เรอัลมาดริด และเอซีมิลาน ก่อนที่จะมาทำสัญญากับชัลเคอในเดือนสิงหาคม ค.ศ. 2010 และผลงานล่าสุดเขาเป็นดาวซัลโวสูงสุดของบุนเดิสลีกา ฤดูกาล 2011-12 ด้วยการทำประตูไป 29 ประตูในลีก

 ชีวิตส่วนตัว 
ฮึนเตอลาร์ เกิดในหมู่บ้านโฟร์-แดร็มปต์ เขตอัคเตอร์ฮุก ประเทศเนเธอร์แลนด์ แต่ก็ย้ายไปอยู่ที่หมู่บ้านฮึมเมอโลเมื่อเขาอายุได้หกปี เขาอาศัยอยู่กับคุณพ่อคุณแม่ของเขา ดีร์ก-ยัน และเมาด์ ฮึนเตอลาร์ กับพี่ชายอีกสองคนคือนีกและแย็ลเลอ ฮึนเตอลาร์ได้มีความสัมพันธ์กับเพื่อนหญิงของเขาที่ชื่อ มัดดี สโคลเดอร์มัน ตั้งแต่ปี ค.ศ. 2000เมื่อวันที่ 9 เมษายน ค.ศ. 2009 ทั้งคู่มีลูกชายคนแรกของพวกเขา โดยมีชื่อว่า เซบ และวันที่ 20 กรกฎาคม ค.ศ. 2011 ทั้งคู่ก็ได้มีลูกชายคนที่สองที่มีชื่อว่า อักเซิล

 ชีวิตช่วงแรก 
เมื่อตอนอายุ 15 ปี ฮึนเตอลาร์พร้อมกับพี่ชายสองคนของเขาเข้าร่วมทีมฟุตบอลท้องถิ่น เฟ.เฟ. ฮา. เอน กา. (v.v. H. en K.) ที่เขาเล่นเป็นเวลาหกปีที่ผ่านมา เขาเป็นนักเตะชื่อดังที่มีพรสวรรค์และเล่นได้เก่งในชุดทีมเยาวชน ซึ่งก็มีแมวมองแอบจับตาดูการเล่นของฮึนเตอลาร์อยู่หลายทีม

ไม่นานหลังจากนั้น เขาก็ได้เข้าเป็นสมาชิกชุดเยาวชนของเดอคราฟสคัป และวันที่ 6 เมษายน ค.ศ. 1994 เขาทำสัญญาเยาวชนครั้งแรกของเขาเมื่ออายุ 11 ปี ในช่วงปีแรกและปีที่สองของเขากับเดอคราฟสคัป ฮึนเตอลาร์เล่นในตำแหน่งต่าง ๆ รวมทั้งปีกซ้ายซึ่งจะโจมตีทั้งกองหลังกับแบ็กซ้ายและผู้รักษาประตู และในปีที่สามเขาก็ได้ผลักดันตัวเองให้ไปเล่นในตำแหน่งกองหน้าได้สำเร็จ

ในฤดูกาล 1997-1998 ฮึนเตอลาร์ในวัย 14 ปี เป็นกองหน้าตัวหลังของทีมเดอคราฟสคัปในชุดซีของสโมสร ซึ่งเขาทำประตูไปได้ 33 ประตู ใน 20 เกม ในฤดูกาลต่อมาเขาได้เลื่อตำแหน่งให้ไปอยู่ในชุดบีวันของสโมสรและในฤดูกาล 1999-2000 เขาได้เป็นคนทำประตูสูงสุดในทีมชุดบีวันลีกรวมทั้งหมด 31 ประตู ความสามารถในการยิงประตูสูงสุดของเขาทำให้เป็นที่สนใจของเปเอสเฟ ไอนด์โฮเฟิน ซึ่งภายหลังทำสัญญากับเขาในเดือนมิถุนายน ค.ศ. 2000

 ฟุตบอลสโมสร 
 เปเอสเฟ 
ในฤดูกาลแรกของเขากับเปเอสเฟ ไอนด์โฮเฟิน ฮึนเตอลาร์สามารถปรับตัวการเล่นให้กับเปเอสเฟได้อย่างรวดเร็วและทำประตูได้แม่นยำให้กับทีมเยาวชนของเขาในเอวันลีก ภายใต้การคุมทีมของวิลลี ฟัน เดอร์เกยเลิน ด้วยการทำประตูไป 26 ประตู ใน 23 เกม จึงทำให้เขาได้เป็นดาวซัลโวของทีมลีกเยาวชน ในฤดูกาลที่สองของเขากับเปเอสเฟ ฮึนเตอลาร์ที่ได้มีรายชื่อลงเล่นในเกมแรกของเขาในวันที่ 23 พฤศจิกายน ค.ศ. 2002 ภายใต้การคุมทีมของคืส ฮิดดิงก์ ซึ่งเปเอสเฟบุกไปชนะแอร์เบเซ โรเซินดาล ไป 0-3 ในเกมเยือนโดยเขาได้มีส่วนในการจ่ายบอลให้มาเทยา เคชมัน ในช่วงครึ่งทำประตูได้ในนาทีที่ 76 และมีข่าวว่าเขาถูกแมวมองของทีมในลีกดัตช์จับตามองอยู่หลายทีม

 เดอคราฟสคัป 
เมื่อเริ่มปี 2003 เป็นที่ชัดเจนว่า ฮึนเตอลาร์เริ่มกลายเป็นตัวสำรองบ่อยขึ้นและหลุดจากตำแหน่งไปหลายนัด ดังนั้นเขาจึงถูกทีมเดอคราฟสคัป (สโมสรที่ลุงของเขาเป็นผู้อำนวยการด้านการเงิน) ยืมตัวไปหนึ่งฤดูกาล เขาเปิดตัวในเกมนัดแรกในสีเสื้อของเดอคราฟสคัปในวันที่ 8 กุมภาพันธ์ ค.ศ. 2003 ซึ่งในครึ่งแรกเป็นตัวสำรอง แต่ครึ่งหลังลงมาแทนฮันส์ ฟัน เดอฮาร์ ในนัดที่พบกับโรเซินดาล เขาได้ลงเล่นเป็นตัวจริงนัดแรกในวันที่ 16 กุมภาพันธ์ ค.ศ. 2003 ในนัดที่เดอคราฟสคัปแพ้เอสเซ เฮเรินเฟน ไป 1-5 จากนั้นเขาก็ปรากฏตัวในนัดสุดท้ายของเขากับเดอคราฟสคัปในวันที่ 29 พฤษภาคม ค.ศ. 2003 ซึ่งเดอคราฟสคัปแพ้สโมสรฟุตบอลสโวลเลอ 2-1 ซึ่งทำให้เดอคราฟสคัปตกชั้นจากเอเรอดีวีซี ในการแข่งขันทั้งหมดบนลีกเอเรอดีวีซี ฮึนเตอลาร์ได้ลงเล่นเพียงเก้านัด ได้ลงตัวจริงหนึ่งนัดและเป็นตัวสำรองอีกแปดนัด และไม่สามารถทำประตูให้กับเดอกราฟสคัปได้ จึงตัดสินใจไม่ขยายสัญญาการยืมตัวของตน


 อาเคโอเฟเฟ 
เมื่อเริ่มต้นฤดูกาล 2003-04 ฮึนเตอลาร์ถูกยืมตัวไปอยู่กับทีมอาเคโอเฟเฟ อาเปิลโดร์น ทีมในลีกเอร์สเตอดีวีซี ที่อยู่ภายใต้การคุมทีมของยืร์รี โกลโฮฟ เขาเริ่มต้นได้ดีในการทำประตูนัดแรกของเขาในการเล่นให้กับอาเคโอเฟเฟในนัดที่เจอกับโตป โอสส์ และทำแฮตทริกในเกมลีกนัดที่สองในเกมที่พบกับเฮราเกลสอัลเมอโล ฮึนเตอลาร์ทำประตูไป 26 ประตู จากเกมทั้งหมดในลีก 35 เกม เมื่อจบฤดูกาล เขาเป็นผู้ทำประตูสูงสุดของลีกดิวิชัน และเขายังมีชื่อติดหนึ่งใน "นักเตะยอดเยี่ยมประจำฤดูกาลของลีกเอร์สเตอดีวีซี" อีกด้วย

เฮเรินเฟน
เมื่อเล่นจบฤดูกาลของการยืมตัวจากอาเคโอเฟเฟ ฮึนเตอลาร์ได้ยกเลิกสัญญากับเปเอสเฟ แล้วได้ย้ายไปทำสัญญากับเอสเซ เฮเรินเฟน สโมสรจากจังหวัดฟรีสแลนด์ ฮึนเตอลาร์ได้เริ่มเล่นตั้งแต่ฤดูกาล 2004-05 แล้วทำประตูให้กับเฮเรินเฟนได้ในนัดที่พบกับอาเซต อัลก์มาร์ และเขาสามารถทำประตูได้ 10 ประตู จากการลงเล่นทั้งหมด 17 นัดในช่วงพักฤดูหนาว เมื่อจบฤดูกาล 2004-05 ฮุนเตลาร์ทำประตูได้ทั้งหมด 17 ประตู จากการลงเล่นทั้งหมด 31 นัด และเขายังมีส่วนสำคัญที่ทำให้เฮเรินเฟนได้เข้าสู่รอบคัดเลือกของยูฟ่าคัพในฤดูกาล 2005-06

สถิติการลงเล่น

สโมสรที่ลงเล่นลีกคัพทวีปรวมลีกสโมสรฤดูกาลลงเล่นประตูลงเล่นประตูลงเล่นประตูลงเล่นประตูเนเธอร์แลนด์ลีกดัตช์คัพยุโรปรวมเอเรอดีวีซีเปเอสเฟ ไอนด์โฮเฟิน2002–0310000010เดอคราฟสคัป9000–90เอร์สเตอดีวีซีอาเคโอเฟเฟ อาเปิลโดร์น2003–04352621–3727เอเรอดีวีซีเอสเซ เฮเรินเฟน2004–053116107339192005–06151711732321อายักซ์1616772125242006–0732211069951362007–083433714245362008–091061142159สเปนลีกโกปาเดลเรย์ยุโรปรวมลาลิกาเรอัลมาดริด2008–092080000208อิตาลีลีกโกปปาอีตาเลียยุโรปรวมเซเรียอาเอซีมิลาน2009–102572030307เยอรมนีLeagueเดเอ็ฟเบ-โพคาลยุโรปรวมบุนเดิสลีกาชัลเคอ 042010–11248328335132011–12322945121448482012–13261022743516รวมทั้งหมดเนเธอร์แลนด์18313529173320246172สเปน2080000208อิตาลี2572030307เยอรมนี824799272111777รวมทุกสโมสร30919740266341411264
ประตูในนามทีมชาติ


+ ประตู  วันที่  สถานที่  คู่แข่ง  สกอร์  ผล  รายการ 1  16 สิงหาคม 2006 แลนส์ดาวน์โรด, ดับลิน, ไอร์แลนด์    0–1  0–4  กระชับมิตร 2  16 สิงหาคม 2006  แลนส์ดาวน์โรด, ดับลิน, ไอร์แลนด์    0–3  0–4  กระชับมิตร 3  17 ตุลาคม 2007  ฟีลิปส์สตาดีโยน, ไอนด์โฮเฟิน, เนเธอร์แลนด์    2–0  2–0  ยูโร 2008 รอบคัดเลือก 4  6 กุมภาพันธ์ 2008  สนามกีฬาพอลียุด, สปลิต, โครเอเชีย    0–2  0–3  กระชับมิตร 5  26 มีนาคม 2008  แอนสท์-ฮัพเพิล-ชตาดีโยน, เวียนนา, ออสเตรีย    3–1  3–4  กระชับมิตร 6  26 มีนาคม 2008  แอนสท์-ฮัพเพิล-ชตาดีโยน, เวียนนา, ออสเตรีย    3–4  3–4  กระชับมิตร 7  24 พฤษภาคม 2008  เดอเกยป์, โรตเตอร์ดัม, เนเธอร์แลนด์    2–0  3–0  กระชับมิตร 8  17 มิถุนายน 2008  สตาดเดอซุอิส, แบร์น, สวิตเซอร์แลนด์    1–0  2–0  ยูโร 2008 9  6 กันยายน 2008  ฟีลิปส์สตาดีโยน, ไอนด์โฮเฟิน, เนเธอร์แลนด์    1–0  1–2  กระชับมิตร 10  11 ตุลาคม 2008  เดอเกยป์, โรตเตอร์ดัม, เนเธอร์แลนด์    2–0  2–0  ฟุตบอลโลก 2010 รอบคัดเลือก 11  11 กุมภาพันธ์ 2009  สนามกีฬา 7 พฤศจิกายน, ราแด็ส, ตูนิเซีย    0–1  1–1  กระชับมิตร 12  28 มีนาคม 2009  อัมสเตอร์ดัมอาเรนา, เนเธอร์แลนด์    1–0  3–0  ฟุตบอลโลก 2010 รอบคัดเลือก 13  1 เมษายน 2009  อัมสเตอร์ดัมอาเรนา, เนเธอร์แลนด์   มาซิโดเนีย  2–0  4–0  ฟุตบอลโลก 2010 รอบคัดเลือก 14  5 กันยายน 2009  เดอโครลส์แฟ็สเตอ, เนเธอร์แลนด์    3–0  3–0  กระชับมิตร 15  3 มีนาคม 2010  อัมสเตอร์ดัมอาเรนา, เนเธอร์แลนด์    2–0  2–1  กระชับมิตร 16  24 มิถุนายน 2010  สนามกีฬาเคปทาวน์, แอฟริกาใต้    2–1  2–1  ฟุตบอลโลก 2010 17  3 กันยายน 2010  สตาดีโอโอลิมปีโก, แซร์ราวัลเล, ซานมารีโน    2–0  5–0  ยูโร 2012 รอบคัดเลือก 18  3 กันยายน 2010  สตาดีโอโอลิมปีโก, แซร์ราวัลเล, ซานมารีโน    3–0  5–0  ยูโร 2012 รอบคัดเลือก 19  3 กันยายน 2010  สตาดีโอโอลิมปีโก, แซร์ราวัลเล, ซานมารีโน    4–0  5–0  ยูโร 2012 รอบคัดเลือก 20  7 กันยายน 2010  เดอเกยป์, โรตเตอร์ดัม, เนเธอร์แลนด์    1–0  2–1  ยูโร 2012 รอบคัดเลือก 21  7 กันยายน 2010  เดอเกยป์, โรตเตอร์ดัม, เนเธอร์แลนด์    2–0  2–1  ยูโร 2012 รอบคัดเลือก 22  8 ตุลาคม 2010  สนามกีฬาซิมบรู, คีชีเนา, มอลโดวา    0–1  0–1 ยูโร 2012 รอบคัดเลือก 23  12 ตุลาคม 2010  อัมสเตอร์ดัมอาเรนา, อัมสเตอร์ดัม, เนเธอร์แลนด์    1–0  4–1 ยูโร 2012 รอบคัดเลือก 24  12 ตุลาคม 2010  อัมสเตอร์ดัมอาเรนา, อัมสเตอร์ดัม, เนเธอร์แลนด์    3–0  4–1 ยูโร 2012 รอบคัดเลือก 25  17 พฤศจิกายน 2010  อัมสเตอร์ดัมอาเรนา, อัมสเตอร์ดัม, เนเธอร์แลนด์    1–0  1–0 กระชับมิตร 26  9 กุมภาพันธ์ 2011  ฟีลิปส์สตาดีโยน, ไอนด์โฮเฟิน, เนเธอร์แลนด์    2–0  3–1 กระชับมิตร 27  2 กันยายน 2011  ฟีลิปส์สตาดีโยน, ไอนด์โฮเฟิน, เนเธอร์แลนด์    5–0  11–0 ยูโร 2012 รอบคัดเลือก 28  2 กันยายน 2011  ฟีลิปส์สตาดีโยน, ไอนด์โฮเฟิน, เนเธอร์แลนด์    8–0  11–0 ยูโร 2012 รอบคัดเลือก 29  7 ตุลาคม 2011  เดอเกยป์, โรตเตอร์ดัม, เนเธอร์แลนด์    1–0  1–0 ยูโร 2012 รอบคัดเลือก 30  11 ตุลาคม 2011  Råsunda Stadium, Solna, สวีเดน    1–1  3–2 ยูโร 2012 รอบคัดเลือก 31  29 กุมภาพันธ์ 2012  สนามกีฬาเวมบลีย์, ลอนดอน, อังกฤษ    0–2  2–3 กระชับมิตร 32  15 สิงหาคม 2012  สนามกีฬาพระเจ้าโบดวง, บรัสเซลส์, เบลเยียม    1–2  4–2 กระชับมิตร 33  12 กันยายน 2012  สนามกีฬาเฟเรนตส์ ปุชกาช, บูดาเปสต์, ฮังการี    1–4  1–4  ฟุตบอลโลก 2014 รอบคัดเลือก 34  12 ตุลาคม 2012  เดอเกยป์, โรตเตอร์ดัม, เนเธอร์แลนด์    2–0  3–0  ฟุตบอลโลก 2014 รอบคัดเลือก 35  29 มิถุนายน 2014  Estádio Castelão, โฟร์ตาเลซา บราซิล    2–1  2–1  ฟุตบอลโลก 2014 36  10 ตุลาคม 2014  Amsterdam Arena, อัมสเตอร์ดัม เนเธอร์แลนด์    1–1  3–1  ฟุตบอลชิงแชมป์แห่งชาติยุโรป 2016 รอบคัดเลือก 37  16 พฤศจิกายน 2014  Amsterdam Arena, อัมสเตอร์ดัม เนเธอร์แลนด์    3–0  6–0 38  6–0 39  28 มีนาคม 2015  Amsterdam Arena, อัมสเตอร์ดัม เนเธอร์แลนด์    1–1  1–1 40  5 มิถุนายน 2015  Amsterdam Arena, อัมสเตอร์ดัม เนเธอร์แลนด์    1–0  3–4  กระชับมิตร 41  2–1 42  13 ตุลาคม 2015  Amsterdam Arena, อัมสเตอร์ดัม เนเธอร์แลนด์    1–3  2–3  ฟุตบอลชิงแชมป์แห่งชาติยุโรป 2016 รอบคัดเลือก

 อ้างอิง 

 แหล่งข้อมูลอื่น 


 Klaas-Jan Huntelaar  at OnsOranje 

หมวดหมู่:นักฟุตบอลชาวดัตช์
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:นักฟุตบอลทีมชาติเนเธอร์แลนด์
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นอาเอฟเซ อายักซ์
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นเอซี มิลาน
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นเปเอสเฟ ไอนด์โฮเฟิน
หมวดหมู่:บุคคลจากจังหวัดเกลเดอร์ลันด์